Петрово поље (Босна)
Петрово поље је дио подвлашићког платоа на висини од око 1.140—1.220 -{m}-. Ту лежи дуго истоимано село (Петрово Поље) са неколико заселака, међу којима су регистровани Ђуревина, Никодиновићи (исток) и Петрово Поље (у ужем смислу), некадашњи центар локалне заједнице.

Петрово поље се протеже од Ђуревине (1.243 -{m}-), са Малом Иломском (исток) до непосредне близине раскрснице асфалтираног локалног пута који из овог села води у Кнежево, Турбе и Имљане (запад). На сјеверу се граничи са линијом која почиње на стрмој падини у долину Врбање, на линији кота 1220—1140, а у југу долином Иломска. Равне Надбојине су истурени дио платоа према Иломској, код Никодиновића.

На платоу постоји десет сталних извора пијаће воде, укључујући и чувени Каурско брело, Мештема и Бијељино врело.

На Петрову пољу је развође између сливова Врбање и Угра. У Врбању тече Чуднић и Ковачевића поток, Ћорковац, а у Иломску (слив Угра) – Мала Иломска и Деветеро врела.

Петрово поље има значајне туристичке потенцијале. Обично се препоручују и његови околни локалитети: Андријевића поток, Америчка страна, Арапово брдо, Бабановац, Баре, Бијељино врело, Бисер главица, Иломска и нени водопади, Каурско врело, Манатовац, Равни Омар, Рибарска кућа — угоститељски објекат на Угру под Витовљем

Види још 
 Петрово Поље (Кнежево)
 Кнежево
 Ћорковац
 Иломска

Референце 

Поља у Републици Српској